હાર્દિક પટેલ : એ રણનીતિ જેનાથી પાટીદારનેતા હવે ભાજપને પડકારશે\nગુજરાત પ્રદેશ કૉંગ્રેસ કમિટીના કાર્યકારી અધ્યક્ષ તરીકે નિમણૂક પામેલા હાર્દિક પટેલે બીબીસી ગુજરાતી સાથે વાત કરી હતી અને તેમાં આગામી સમયની યોજનાની રૂપરેખા રજૂ કરી હતી.

પટેલના કહેવા પ્રમાણે, કાયદાકીય ગૂંચવણને કારણે તેઓ આગામી પેટાચૂંટણીમાં ઝંપલાવી નહીં શકે અને 'કદાચ 2022'ની વિધાનસભા ચૂંટણી પણ નહીં લડી શકે.

 

હાર્દિક પટેલે કહ્યું, 'ભાજપ લોકોને જેલમાં નાંખે છે એટલે બધા ચૂપ છે'

જોકે, પાર્ટી તરફથી 33 ટકા મહિલા ઉમેદવારને ચૂંટણીજંગમાં ઉતારવાની નેમ વ્યક્ત કરી હતી. 

પાટીદાર અનામત આંદોલન સમિતિના દિવસો દરમિયાન રાજકારણમાં આવવાનો ઇન્કાર કરનારા હાર્દિક પટેલ માર્ચ-2019માં કૉંગ્રેસના તત્કાલીન અધ્યક્ષ રાહુલ ગાંધીની હાજરીમાં પાર્ટીમાં જોડાઈ ગયા હતા.

માત્ર દોઢ વર્ષની અંદર તેઓ પાર્ટીના કાર્યકારી અધ્યક્ષપદે પહોંચી શક્યા, જે રાજકીય નિષ્ણાતો માટે આશ્ચર્યજનક બાબત છે.

33 ટકા મહિલા ઉમેદવાર

કૉંગ્રેસને આગળ લઈ જવા મુદ્દેના સવાલના જવાબમાં હાર્દિક પટેલે કહ્યું: "અમે ઘણું બધું આત્મમંથન કરીશું. જેમાં 30 વર્ષના ભાજપના શાસનકાળ દરમિયાન પાર્ટીના જે કાર્યકરોએ ઇમાનદારીથી સંઘર્ષ કર્યો છે, તેવા યુવાનોને સહયોગ આપો, પ્રતિનિધિત્વ આપો."

"પાર્ટીમાં જે કોઈ નાના-મોટા વિવાદ છે, તેને સંપૂર્ણપણે નાથવા."

"અમે 18થી 25 વર્ષના યુવાનો જેમણે કૉંગ્રેસનું શાસન જ નથી જોયું, તેમને સાથે લેવા માટે પ્રયાસ કરીશું."

હાર્દિક કહે છે, "30 વર્ષથી ભાજપને જિતાડી રહ્યા છો, છતાં પણ તકલીફ ભોગવી રહ્યા છો, આરોગ્ય કે શિક્ષણવ્યવસ્થાના કોઈ ઠેકાણાં નથી, ત્યારે એક વખત તો કૉંગ્રેસને મોકો આપો. પાંચ વર્ષ પછી જો તમને બરાબર ન લાગે તો ફરી વિપક્ષમાં મોકલી દેજો."

પટેલે પાર્ટીના સંગઠનમાં મહિલાઓને પ્રતિનિધિત્વ આપવાની વાત કરી હતી, જેથી તેઓ જનતાના મુદ્દા ઉઠાવી શકે અને ચૂંટણી લડી શકે.

હાર્દિક પટેલ શું કૉંગ્રેસનું હુકમનું પત્તું બની શકશે?

તેમણે 2022ની ચૂંટણી માટે 33 ટકા મહિલાઓને પ્રતિનિધિત્વ આપવાની વાત કહી હતી. 

જી.પી.સી.સી.ના અધ્યક્ષ હોવા છતાં હાર્દિક પટેલને કાર્યકારી અધ્યક્ષ બનાવવામાં આવ્યા છે તથા વધુ કાર્યકારી અધ્યક્ષ નિમવાની ચર્ચા છે, ત્યારે આ મુદ્દે કૉંગ્રેસમાં જૂથબંધી વકરશે તેવી શક્યતાને પટેલે નકારી કાઢી હતી.

છેલ્લે સાતમી વિધાનસભા દરમિયાન 1985માં કૉંગ્રેસે તેમના નેતા માધવસિંહ સોલંકીના KHAM (ક્ષત્રિય, હરિજન, આદિવાસી અને મુસલમાન)ના સહારે 182માંથી 149 બેઠક મેળવી હતી.

આઠમી વિધાનસભા...\n\ntl;dr:
કાર્યકારી અધ્યક્ષ બન્યા બાદના ઇન્ટરવ્યૂમાં હાર્દિક પટેલે ગુજરાતમાં કૉંગ્રેસને ફરીથી બેઠી કરવાની યોજના વ્યક્ત કરી.